title: A Bizottság 993/2011/EU végrehajtási rendelete ( 2011. október 6. ) a 8-hidroxi-kinolin hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról EGT-vonatkozású szöveg

text:
               7.10.2011

               HU

               Az Európai Unió Hivatalos Lapja

               L 263/1

         A BIZOTTSÁG 993/2011/EU VÉGREHAJTÁSI RENDELETE
   (2011. október 6.)
   a 8-hidroxi-kinolin hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1007/2009/EK rendelet 80. cikke (1) bekezdésének c) pontja szerint a 91/414/EGK tanácsi irányelv (2) alkalmazandó a jóváhagyási eljárás és feltételek tekintetében azon hatóanyagokra, amelyek esetében – a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK rendelet (3) 6. cikkével összhangban –megállapították a kérelem teljességét. Az 8-hidroxi-kinolin hatóanyag esetében a kérelem teljességét az említett rendelettel összhangban megállapították.

               (2)

               A 451/2000/EK (4) és az 1490/2002/EK (5) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram második és harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékeit, amelyeket a 91/414/EGK irányelv I. mellékletébe történő lehetséges felvétel céljából értékelni kell. Ezek a jegyzékek tartalmazzák a 8-hidroxi-kinolint is.

               (3)

               A 8-hidroxi-kinolin vonatkozásában a bejelentő az előírt határidőn belül nem nyújtotta be a teljes dossziét. Ezt követően elfogadásra került az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az ilyen hatóanyagokat tartalmazó növényvédő szerek engedélyének visszavonásáról szóló, 2006. november 22-i 2006/797/EK bizottsági határozat (6), amely a 8-hidroxi-kinolin felvételének megtagadásáról határozott.

               (4)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) szokásos eljárás alkalmazása iránti új kérelmet nyújtott be a 33/2008/EK rendelet 3–12. cikkében előírtaknak megfelelően.

               (5)

               A kérelmet az 1490/2002/EK rendelettel kijelölt referens tagállamnak, Spanyolországnak nyújtották be. Az említett alkalmazás megfelel a 33/2008/EK rendelet 3. és 4. cikke szerinti lényegi és eljárási követelményeknek.

               (6)

               Spanyolország értékelte a benyújtott információkat és értékelő jelentéstervezetet készített. Az említett jelentést 2009. augusztus 3-án továbbította az Európai Élelmiszerbiztonsági Hatóságnak (a továbbiakban: a Hatóság) és a Bizottságnak. A Hatóság a jelentéstervezetet észrevételezésre megküldte a többi tagállamnak és a kérelmezőnek, majd a kapott észrevételeket továbbította a Bizottságnak. A Hatóság az értékelő jelentéstervezetet a nyilvánosság számára is hozzáférhetővé tette. A 33/2008/EK rendelet 10. cikkének megfelelően és a Bizottság kérésére a Hatóság 2010. december 17-én benyújtotta a 8-hidroxi-kinolinra vonatkozó következtetését (7) a Bizottságnak. Az értékelő jelentés tervezetét és a hatóság következtetését a Bizottság az Élelmiszerlánc- és Állategészségügyi Állandó Bizottság keretében a tagállamokkal együtt megvizsgálta, majd 2011. július 15-én a 8-hidroxi-kinolinról szóló bizottsági vizsgálati jelentés formájában véglegesítette.

               (7)

               A különböző vizsgálatokból kiderült, hogy a 8-hidroxi-kinolint tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában megállapított követelményeknek, különös tekintettel azokra a felhasználási célokra, amelyeket a Bizottság vizsgálati jelentésében megvizsgáltak és részleteztek. Az előbbiekre tekintettel ezért helyénvaló a 8-hidroxi-kinolin 1107/2009/EK rendelet szerinti jóváhagyása.

               (8)

               Az 1107/2009/EK rendelet 6. cikkével összefüggésben a 13. cikkének (2) bekezdése alapján, valamint a jelenlegi tudományos és műszaki ismeretek fényében azonban szükség van bizonyos feltételek és korlátozások előírására.

               (9)

               A 8-hidroxi-kinolin jóváhagyásának támogatására vonatkozó következtetésben foglaltaktól függetlenül különösen indokolt további megerősítő információkat kérni.

               (10)

               Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (8) mellékletét ennek megfelelően módosítani kell.

               (11)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben meghatározott 8-hidroxi-kinolin hatóanyagot az I. mellékletben foglalt feltételekkel jóváhagyták.
   2. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   3. cikk
   Hatálybalépés és az alkalmazás kezdő időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 6-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 15., 2008.1.18., 5. o.

      (4)  HL L 55., 2000.2.29., 25. o.

      (5)  HL L 224., 2002.8.21., 23. o.

      (6)  HL L 324., 2006.11.23., 8. o.

      (7)  Európai Élelmiszerbiztonsági Hatóság: A 8-hidroxi-kinolin hatóanyag esetében felmerülő kockázatok felméréséről szóló, peszticideket vizsgáló szakértői értékelésből levont következtetés. EFSA Journal 2011; 9(1): 1964. [49. o.] doi:10.2903/j.efsa.2011.1964. Elektronikus formátumban lásd: www.efsa.europa.eu/efsajournal.htm

      (8)  HL L 153., 2011.6.11., 1. o.

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  8-hidroxi-kinolin
                  CAS-szám:
                  148-24-3 (8-hidroxi-kinolin)
                  CIPAC-szám: 677
                  (8-hidroxi-kinolin)

                  8-kinolinol

                  ≥ 990 g/kg

                  2012. január 1.

                  2021. december 31.

                  A.   RÉSZ
                  Kizárólag üvegházi gomba- és baktériumölő szerként engedélyezhető.
                  B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. július 15-én véglegesített, a 8-hidroxi-kinolinról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a szert kezelők biztonságára, és gondoskodniuk kell arról, hogy a használati feltételek adott esetben magukban foglalják a megfelelő egyéni védőfelszerelés használatát.
                  A kérelmező megerősítő információt nyújt be a 8-hidroxi-kinolinra és sóira vonatkozóan az alábbiakról:

                              1.

                              a levegőre elemzésére vonatkozó módszer;

                              2.

                              a metabolikai vizsgálatból és a felügyelt szermaradék-vizsgálatból nyert minták tárolási időszakaira kiterjedő új tárolási stabilitás;

                        Ezen információkat a kérelmező 2013. december 31-ig benyújtja a Bizottságnak, a tagállamoknak és a Hatóságnak.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Sorszám

                     Közhasználatú név, azonosító szám

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „18

                     8-hidroxi-kinolin
                     CAS-szám:
                     148-24-3 (8-hidroxi-kinolin)
                     CIPAC-szám: 677
                     (8-hidroxi-kinolin)

                     8-kinolinol

                     ≥ 990 g/kg

                     2012. január 1.

                     2021. december 31.

                     A.   RÉSZ
                     Kizárólag üvegházi gomba- és baktériumölő szerként engedélyezhető.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2011. július 15-én véglegesített, a 8-hidroxi-kinolinról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a szert kezelők biztonságára, és gondoskodniuk kell arról, hogy a használati feltételek adott esetben magukban foglalják a megfelelő egyéni védőfelszerelés használatát.
                     A kérelmező megerősítő információt nyújt be a 8-hidroxi-kinolinra és sóira vonatkozóan az alábbiakról:

                                 1.

                                 a levegőre elemzésére vonatkozó módszer;

                                 2.

                                 a metabolikai vizsgálatból és a felügyelt szermaradék-vizsgálatból nyert minták tárolási időszakaira kiterjedő új tárolási stabilitás.

                           Ezen információkat a kérelmező 2013. december 31-ig benyújtja a Bizottságnak, a tagállamoknak és a Hatóságnak.”


title: A Bizottság (EU) 2015/232 végrehajtási rendelete ( 2015. február 13. ) az 540/2011/EU végrehajtási rendeletnek a rézvegyületek hatóanyag-jóváhagyási feltételei tekintetében történő módosításáról  EGT-vonatkozású szöveg

text:
               14.2.2015

               HU

               Az Európai Unió Hivatalos Lapja

               L 39/7

         A BIZOTTSÁG (EU) 2015/232 VÉGREHAJTÁSI RENDELETE
   (2015. február 13.)
   az 540/2011/EU végrehajtási rendeletnek a rézvegyületek hatóanyag-jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 21. cikke (3) bekezdésében említett második eshetőségre, valamint 78. cikkének (2) bekezdésére,
   mivel:

               (1)

               A 2009/37/EK bizottsági irányelv (2) a rézvegyületeket mint hatóanyagokat felvette a 91/414/EGK tanácsi irányelv (3) I. mellékletébe azzal a feltétellel, hogy az érintett tagállamok biztosítják, hogy a bejelentő, akinek a kérelmére a rézvegyületeket az említett mellékletbe felvették, további megerősítő információkat nyújt be a belégzés által jelentett kockázatról, valamint kockázatfelmérést a nem célszervezetekre, a talajra és a vízekre jelentett kockázatról.

               (2)

               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében fel vannak sorolva.

               (3)

               A bejelentő a meghatározott határidőn belül további információkat tartalmazó tanulmányokat nyújtott be a referens tagállamnak, Franciaországnak, hogy megerősítse a hatóanyagnak a nem célszervezetekre, a talajra és a vízre jelentett kockázatának értékelését.

               (4)

               Franciaország elvégezte a bejelentő által szolgáltatott kiegészítő információk értékelését. 2012. június 8-án az értékelő jelentéstervezethez fűzött kiegészítés formájában benyújtotta értékelését a tagállamoknak, a Bizottságnak és az Európai Élelmiszerbiztonsági Hatóságnak (a továbbiakban: a Hatóság).

               (5)

               A Bizottság konzultált a Hatósággal, amely 2013. május 22-én benyújtotta a rézvegyületeknél felmerülő kockázatok értékeléséről szóló véleményét (5).

               (6)

               A Bizottság felkérte a bejelentőt, hogy nyújtsa be a réz vegyületeiről szóló vizsgálati jelentés eredményével kapcsolatos észrevételeit.

               (7)

               A bejelentő által szolgáltatott kiegészítő információ alapján a Bizottság úgy vélte, hogy a szükséges további megerősítő információt nem állították teljes terjedelmében rendelkezésre, továbbá különösen az 540/2011/EU végrehajtási rendelet melléklete A részének 277. sorában meghatározott konkrét intézkedés – a rézszennyezést megfigyelő programokat illetően – szempontjából az információ nem elegendő a környezeti kockázatértékelés szempontjából.

               (8)

               Megerősítést nyert, hogy a rézvegyületek mint hatóanyagok az 1107/2009/EK rendelet értelmében jóváhagyott hatóanyagnak tekintendők. Így különösen indokolt előírni a bejelentő számára, hogy a Bizottság, a Hatóság és a tagállamok számára bemutasson egy megfigyelő programot, mely ellenőrzi – azon területeken, ahol a talaj és a víz réz általi szennyezettsége (az üledéket is beleértve) veszélyt jelent vagy jelenthet –, hogy a további felhasználási korlátozások szükségesek-e az elfogadhatatlan környezeti hatások elkerülése érdekében. A megfigyelési program eredményeit is ismertetni kell.

               (9)

               Az 540/2011/EU végrehajtási rendelet melléklete A részének 277. sorában meghatározott nehézfémek legmagasabb szintjeit hibásan nem az ENSZ Élelmezési és Mezőgazdasági Szervezete (FAO) által használt mértékegységgel határozták meg. A végrehajtási rendelet mellékletében meghatározott maximális értéket ezért ki kell javítani.

               (10)

               Az 540/2011/EU végrehajtási rendelet mellékletét ezért ennek megfelelően módosítani kell.

               (11)

               A tagállamok számára időt kell biztosítani a rézvegyületeket tartalmazó növényvédő szerekre vonatkozó engedélyek módosítására vagy visszavonására.

               (12)

               Amennyiben a tagállamok az 1107/2009/EK rendelet 46. cikke értelmében türelmi időt biztosítanak a rézvegyületeket tartalmazó növényvédő szerek tekintetében, ezen időszak nem haladhatja meg az e rendelet hatálybalépésétől számított tizennyolc hónapot.

               (13)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EK végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok a rézvegyület hatóanyagú növényvédő szerekre érvényben lévő engedélyeket az 1107/2009/EK rendeletnek megfelelően megfelelően 2015. szeptember 6-ig szükség szerint módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2016. szeptember 6-án le kell járnia.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 13-án.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 2009. április 23-i 2009/37/EK irányelve a 91/414/EGK tanácsi irányelvnek a klórmekvát, a rézvegyületek, a propaquizafop, a quizalofop-P, a teflubenzuron és a zéta-cipermetrin hatóanyagként való felvétele céljából történő módosításáról (HL L 104., 2009.4.24., 23. o.).

      (3)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (5)  Conclusion on the peer review of the pesticide risk assessment of confirmatory data submitted for the active substance Copper (I), copper (II) variants namely copper hydroxide, copper oxychloride, tribasic copper sulfate, copper (I) oxide, Bordeaux mixture (A réz (I) és réz (II) vegyületeire, név szerint a réz-hidroxidra, réz-oxikloridra, hárombázisú réz-szulfátra, réz (I)-oxidra, bordeaux-i keverékre vonatkozóan benyújtott megerősített adatok alapján készített, a hatóanyaggal kapcsolatban felmerülő kockázatok felméréséről szóló, a peszticideket vizsgáló szakértői értékelésből levont következtetés). EFSA Journal 2013; 11(6):3235, [40 o.] doi:10.2903/j.efsa.2013.3235. Online elérhető a következő címen: www.efsa.europa.eu/efsajournal.htm

      MELLÉKLET
      Az 540/2011/EU végrehajtási rendelet mellékletének A. részében a rézvegyületek hatóanyagra vonatkozó 277. sor helyébe a következő szöveg lép:

                     Szám

                     Közhasználatú név,
                     azonosító számok

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „277

                     Rézvegyületek:

                     2009. december 1.

                     2018. január 31.

                     A. RÉSZ
                     Kizárólag baktériumölő és gombaölő szerként engedélyezhető.
                     B. RÉSZ
                     Rezet tartalmazó növényvédő szerek üvegházi paradicsomhoz való használatától különböző más felhasználások engedélyezése iránti kérelmek értékelésekor a tagállamoknak fokozott figyelmet kell fordítaniuk az 1107/2009/EK rendelet 4. cikkének (3) bekezdésében előírt kritériumokra, és gondoskodniuk kell arról, hogy az engedély megadása előtt minden szükséges adat és információ rendelkezésre álljon.
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2009. január 23-án véglegesített, a rézvegyületekről szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 —

                                 az iparilag gyártott műszaki minőségű anyag specifikációja, amelyet meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag említett specifikációjával, és annak alapján ellenőrizni kell,

                                 —

                                 a szert kezelők és más dolgozók biztonsága. Gondoskodniuk kell arról, hogy a használati feltételek adott esetben előírják megfelelő egyéni védőfelszerelés használatát,

                                 —

                                 a vizek és a nem célzott élőlények védelme. Az ismert kockázatok tekintetében adott esetben kockázatcsökkentő intézkedéseket (például védősávok használata) kell alkalmazni,

                                 —

                                 az alkalmazott hatóanyag mennyisége, és gondoskodniuk kell arról, hogy a kijuttatások dózisát és számát tekintve az engedélyezett mennyiség a kívánt hatás eléréséhez minimálisan szükséges mennyiség legyen, és ne gyakoroljon semmiféle elfogadhatatlan hatást – a réz háttérszintjét figyelembe véve – a környezetre az alkalmazás helyszínén.

                           A bejelentők a veszélyeztetett területekre vonatkozó megfigyelési programot nyújtanak be a Bizottságnak, a Hatóságnak és a tagállamoknak, amely azokat a területeket vizsgálja, ahol a talaj és víz (beleértve az üledéket is) réz általi szennyezettsége veszélyt jelent, vagy veszélyessé válhat.
                     A megfigyelési programot 2015. július 31-ig be kell nyújtani. A megfigyelési program eredményeit 2016. december 31-ig ellenőrzési jelentés formájában be kell nyújtani a referens tagállamhoz, a Bizottsághoz és a Hatósághoz. A végső eredményeket 2017. december 31-ig be kell nyújtani.”

                     réz-hidroxid
                     CAS-szám: 20427-59-2
                     CIPAC-szám: 44.305

                     réz(II)-hidroxid

                     ≥ 573 g/kg

                     réz-oxiklorid
                     CAS-szám: 1332-65-6 vagy 1332-40-7
                     CIPAC-szám: 44.602

                     Diréz-klorid-trihidroxid

                     ≥ 550 g/kg

                     réz-oxid
                     CAS-szám: 1317-39-1
                     CIPAC-szám: 44.603

                     réz-oxid

                     ≥ 820 g/kg

                     bordeaux-i keverék
                     CAS-szám: 8011-63-0
                     CIPAC-szám: 44.604

                     nincs

                     ≥ 245 g/kg

                     hárombázisú réz-szulfát
                     CAS-szám: 12527-76-3
                     CIPAC-szám: 44.306

                     nincs

                     ≥ 490 g/kg
                     A következő szennyeződések toxikológiai szempontból aggályosak, ezért koncentrációjuk nem lehet nagyobb az alábbi értékeknél (g/g arányban kifejezve):

                                 ólom: max. 0,0005 g/g a réztartalomra számítva,

                                 kadmium: max. 0,0001 g/g a réztartalomra számítva,

                                 arzén: max. 0,0001 g/g a réztartalomra számítva.


title: A Tanács 363/2010/EU végrehajtási rendelete ( 2010. április 26. ) a többek között Malajziából származó, vasból vagy acélból készült egyes csőillesztékek és csőszerelvények behozatalára vonatkozó végleges dömpingellenes vám kivetéséről szóló 1001/2008/EK rendelet módosításáról

text:
               29.4.2010

               HU

               Az Európai Unió Hivatalos Lapja

               L 107/1

         A TANÁCS 363/2010/EU VÉGREHAJTÁSI RENDELETE
   (2010. április 26.)
   a többek között Malajziából származó, vasból vagy acélból készült egyes csőillesztékek és csőszerelvények behozatalára vonatkozó végleges dömpingellenes vám kivetéséről szóló 1001/2008/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból származó dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 11. cikke (4) bekezdésére,
   tekintettel a Bizottság által a tanácsadó bizottsággal folytatott konzultációt követően benyújtott javaslatra,
   mivel:
   1.   AZ ELJÁRÁS

   1.1.   A meglévő intézkedések

               (1)

               2008 októberében a Tanács 1001/2008/EK rendeletével (2) végleges dömpingellenes intézkedéseket vezetett be egyes – többek között Malajziából származó – csőillesztékek és csőszerelvények behozatalára (a továbbiakban: érintett termék) az alaprendelet 11. cikkének (2) bekezdése szerint indított hatályvesztési felülvizsgálat után. A Malajziára vonatkozó, jelenleg érvényben lévő dömpingellenes vámok a következők: 59,2 % az Anggerik Laksana Sdn Bhd esetében és 75 % az összes többi vállalat esetében.

         1.2.   Felülvizsgálat iránti kérelem

               (2)

               A Bizottsághoz „új exportőrre” vonatkozó felülvizsgálat indítása iránti kérelem érkezett az alaprendelet 11. cikke (4) bekezdésének megfelelően. A kérelmet Malajzia (a továbbiakban: érintett ország) egyik exportáló gyártója, a Pantech Steel Industries Sdn Bhd (a továbbiakban: a kérelmező) nyújtotta be.

               (3)

               A kérelmező azt állította, hogy az érintett terméket nem exportálta az Unióba a dömpingellenes intézkedések alapjául szolgáló vizsgálati időszakban – azaz 2000. április 1. és 2001. március 31. között (a továbbiakban: eredeti vizsgálati időszak) –, és hogy nem kapcsolódik az érintett termék egyetlen olyan exportáló gyártójához sem, amely az (1) preambulumbekezdésben ismertetett dömpingellenes intézkedések hatálya alá tartozna.

               (4)

               A kérelmező ezenfelül azt is állította, hogy visszavonhatatlan szerződéses kötelezettséget vállalt arra, hogy az érintett terméket a közeljövőben az Unióba exportálja.

         1.3.   Új exportőrre vonatkozó felülvizsgálat indítása

               (5)

               A Bizottság megvizsgálta a kérelmező által benyújtott prima facie bizonyítékot, és úgy ítélte meg, hogy az elegendő indokul szolgál az alaprendelet 11. cikkének (4) bekezdése szerinti felülvizsgálat megindításához. A tanácsadó bizottsággal folytatott konzultációt követően, valamint azután, hogy az érintett uniós gazdasági ágazat lehetőséget kapott észrevételei megtételére, a Bizottság a 692/2009/EK rendelettel (3) megindította az 1001/2008/EK rendeletnek a kérelmező vonatkozásában történő felülvizsgálatát.

               (6)

               A kérelmező által az Unióba irányuló exportra gyártott és értékesített érintett termék behozatalára az 1001/2008/EK rendelettel kivetett 75 %-os dömpingellenes vámot a 692/2009/EK rendelet hatályon kívül helyezte. Az alaprendelet 14. cikke (5) bekezdése egyúttal utasította a vámhatóságokat az ilyen behozatalok nyilvántartásba vételéhez szükséges megfelelő lépések megtételére.

               (7)

               A 692/2009/EK rendelet előírja: amennyiben a vizsgálat során megállapítást nyer, hogy a kérelmező megfelel azon követelményeknek, melyek alapján egyedi vám vethető ki rá, szükségessé válhat az 1001/2008/EK rendelet 1. cikkében külön nem említett vállalatoktól származó érintett termék behozatalára jelenleg alkalmazandó vámtétel módosítása.

         1.4.   Érintett termék

               (8)

               A felülvizsgálat tárgyát képező termékek (a továbbiakban: érintett termék) a jelenleg az ex 7307 93 11, ex 7307 93 19, ex 7307 99 30 és ex 7307 99 90 KN-kód alá tartozó, Malajziából származó, vasból vagy acélból (kivéve a rozsdamentes acélt) készült csőillesztékek és csőszerelvények (kivéve az öntött szerelvényeket, a karimákat és a menetes szerelvényeket), amelyek legnagyobb külső átmérője nem haladja meg a 609,6 mm-t, és amelyeket tompahegesztésre vagy egyéb célokra használnak fel.

         1.5.   Az érintett felek

               (9)

               A Bizottság hivatalosan értesítette az uniós gazdasági ágazatot, a kérelmezőt és az exportáló ország képviselőit a felülvizsgálat megindításáról. Az érdekelt feleknek lehetőségük nyílt álláspontjuk írásbeli ismertetésére és meghallgatáson való részvételre.

               (10)

               Az uniós gazdasági ágazatot képviselő tompavarratos acélszerelvények európai uniós iparágának érdekvédelmi bizottsága (a továbbiakban: uniós gazdasági ágazat), írásban ismertette álláspontját a Bizottság szolgálataival. Az érdekvédelmi bizottság megkérdőjelezte az exportár kiszámításához használt alap megbízhatóságát. A Bizottsághoz olyan dokumentumokat is benyújtottak, amelyek állítólag az intézkedések kijátszására irányuló kísérletekről tanúskodtak, továbbá olyan információkat kapott, amelyek az érintett terméknek az uniós importőrök számára megállapított árszintjére vonatkoztak.

               (11)

               A Bizottság a kérelmezőnek és a kapcsolt vállalatainak dömpinggel kapcsolatos kérdőívet küldött, melyekre a válaszokat az e célra megállapított határidőn belül megkapta.

               (12)

               A Bizottság az Európai Unióban működő, független importőröknek is küldött dömpinggel kapcsolatos kérdőíveket, ezek a vállalatok azonban nem tanúsítottak együttműködési szándékot.

               (13)

               A Bizottság igyekezett ellenőrizni minden információt, amelyet szükségesnek tartott az „új exportőr” státusz és a dömping megállapításához, valamint ellenőrző látogatásokat tett a kérelmező és kapcsolt, malajziai vállalatának telephelyén:

                           —

                           Pantech Steel Industries Sdn Bhd (a kérelmező),

                           —

                           Pantech Corporation Sdn Bhd (a kérelmező kapcsolt vállalata).

         1.6.   Vizsgálati időszak

               (14)

               A dömpingre irányuló felülvizsgálati időszak 2008. július 1-jétől2009. június 30-ig tartott (a továbbiakban: felülvizsgálati időszak).

         2.   A VIZSGÁLAT EREDMÉNYEI

   2.1.   „Új exportőr” minősítés

               (15)

               A vizsgálat megerősítette, hogy a vállalat az érintett terméket az eredeti vizsgálati időszak folyamán nem exportálta, és a termék Európai Unióba irányuló kivitelét csak ezt követően kezdte meg. A vállalat visszavonhatatlan szerződéses kötelezettséget vállalt a terméknek a felülvizsgálati időszak során történő exportálására. E kötelezettség három megrendelést jelentett, amely ugyanattól az európai uniós importőr csoporttól származott.

               (16)

               A fent említett megrendelések végrehajtása – a felülvizsgálati időszakot követően – olyan exportügyletek formájában történt, amelyek megközelítőleg ugyanolyan körülmények között, elhanyagolható ár- és minőségbeli különbségek mellett zajlottak. Bár az érintett mennyiség csekély volt, elégségesnek bizonyult megbízható dömpingkülönbözet megállapításához. Az alkalmazott árszinteket ugyanis alátámasztották további, a Bizottság szolgálatainak rendelkezésére álló más információk, köztük többek között olyan exportárak, amelyeket harmadik országok számára állapított meg az érintett exportőr, és amelyek megerősítették, hogy az exportőr a vizsgálat tárgyát képező ügyletek során megfigyelt árképzési mintát alkalmazza.

               (17)

               Az „új exportőr” státusz elismerésének más feltételeit illetően a vállalat hitelt érdemlően bizonyítani tudta, hogy sem közvetlenül, sem közvetetten nem kapcsolódik egyetlen olyan malajziai exportáló gyártóhoz sem, akire kiterjed az érintett termék vonatkozásában hozott dömpingellenes intézkedések hatálya.

               (18)

               Ennek megfelelően megerősítést nyert, hogy a vállalatot az alaprendelet 11. cikkének (4) bekezdése értelmében új exportőrnek kell tekinteni, és hogy e vállalat vonatkozásában egyéni dömpingkülönbözetet kell meghatározni.

         2.2.   Dömping

               (19)

               A kérelmező az illesztékek és szerelvények gyártását, valamint az érintett termék belföldön és exportpiacokon történő értékesítését végzi. A vizsgálat összetett értékesítési rendszert tárt fel a belföldi piacon, amely független forgalmazókat és a kérelmező kapcsolt kereskedelmi vállalatait foglalja magában: a független forgalmazók megvásárolják az érintett terméket a gyártótól, majd továbbértékesítik azt a kérelmezővel kapcsolt kereskedőinek; ez utóbbiak a terméket továbbértékesítik a belföldi piac független vásárlóinak. A független forgalmazók valójában a kérelmező ügynökeiként járnak el.

               (20)

               A fentiek alapján, valamint figyelembe véve a tényt, hogy a kérelmező kapcsolt kereskedelmi vállalatainak értékesítései kapcsolatba hozhatók a kérelmezővel, az tekintendő a rendes kereskedelmi forgalomban alkalmazott első árnak, amelyet a fent említett, a kérelmező kapcsolt kereskedelmi vállalatai alkalmaznak a végső fogyasztókra; ezért ezek az árak képezik a rendes érték meghatározásának alapját.

               (21)

               Az alaprendelet 2. cikke (2) bekezdésének megfelelően a belföldi értékesítés akkor tekintendő reprezentatívnak, ha a belföldi összértékesítés mennyisége eléri az Unióba irányuló teljes exportértékesítés mennyiségének legalább 5 %-át. A Bizottság megállapította, hogy a kérelmező minden csőillesztéket és csőszerelvényt reprezentatív mennyiségekben értékesített a belföldi piacon.

               (22)

               Ezt követően a Bizottság meghatározta azoknak a csőillesztékeknek és csőszerelvényeknek a kereskedelmi vállalatok által belföldön értékesített terméktípusait, amelyek azonosak vagy közvetlenül összehasonlíthatók az Európai Unióba irányuló kivitelre értékesített terméktípusokkal.

               (23)

               A Bizottság azzal kapcsolatban is folytatott vizsgálatot, hogy a csőillesztékek és csőszerelvények belföldi, reprezentatív mennyiségben történő értékesítése tekinthető-e az alaprendelet 2. cikkének (4) bekezdése szerint rendes kereskedelmi forgalomban megvalósuló értékesítésnek. Ehhez a Bizottság megállapította a független vevőknek történő, nyereséges belföldi értékesítés részarányát. Mivel úgy találta, hogy a rendes kereskedelmi forgalomban elegendő mennyiség értékesítésére került sor, a rendes értéket a tényleges belföldi ár alapján állapította meg.

               (24)

               Arra a néhány esetre vonatkozóan, amikor az érintett termék típusát a felülvizsgálati időszak során nem értékesítették a belföldi piacon, a rendes értéket a Bizottság úgy számította ki, hogy az exportált típusok előállításának az exportőrre háruló költségeihez hozzáadott egy, az értékesítési, általános és adminisztratív költségekre számolt, ésszerű mértékű összeget és egy ésszerű haszonkulcsot.

               (25)

               Az érintett terméket közvetlenül uniós független vevőknek exportálták. Az exportár ezért az alaprendelet 2. cikke (8) bekezdésének megfelelően, azaz – a (16) preambulumbekezdésben említettek szerint – a ténylegesen kifizetett vagy fizetendő exportárak alapján lett megállapítva.

               (26)

               A rendes érték és az exportárak összehasonlítására gyártelepi alapon került sor.

               (27)

               Az alaprendelet 2. cikke (10) bekezdésének megfelelően a rendes érték és az exportár méltányos összehasonlítása érdekében az árak összehasonlíthatóságát befolyásoló különbségeket kiigazítások formájában, kellőképpen figyelembe kell venni. A biztosítási, anyagmozgatási, rakodási és mellékköltségek, valamint a hitelköltségek tekintetében minden olyan esetben sor került a megfelelő kiigazításokra, amikor azok ésszerűnek, helyesnek és igazolt bizonyítékokkal alátámasztottnak bizonyultak.

               (28)

               A kérelmező azt állította, hogy amennyiben a Bizottság a kérelmező kapcsolt kereskedelmi vállalatainak belföldi értékesítéseire alapozott rendes értéket alkalmazza, kiigazításokat kell végeznie a belföldi piac és az uniós piac kereskedelmi szintjei közötti különbségek tekintetében. A kérelmező felhívta továbbá a figyelmet arra, hogy az uniós piacon való értékesítés forgalmazói szinten történt, míg a belföldi piacon a kérelmező a csőillesztékek és csőszerelvények jelentős részét szokás szerint olaj- és gázkitermelési projektek piacaira irányuló nagyobb szállítmányok részeként értékesítette, ahol ezek a szerelvények gyakran csak másodlagos szerepet töltöttek be a főcsövek, szelepek és más jelentősebb alkatrészek mellett, és ez a piac más kereskedelmi szintet képviselt.

               (29)

               A belföldi piacon történt értékesítési feltételeknek – és főként az értékesítési árak alakulásának – elemzése után a vizsgálat megállapította, hogy a kérelmező nem bizonyította az alaprendelet 2. cikke (10) bekezdésének megfelelően, hogy tartós és határozott különbségek léteznek az exportáló ország belföldi piacának különböző kereskedelmi szintjein a kérelmező szerepe és árai között. Ezért nem került sor kiigazítások figyelembe vételére.

               (30)

               Az alaprendelet 2. cikke (11) bekezdésének megfelelően, és figyelembe véve, hogy a felülvizsgálati időszakban csak három megrendelés történt, gyakorlatilag egy időben, illetve hogy a termelési költség nagy részét kitevő nyersanyagár ingadozása a felülvizsgálati időszakban jelentős volt, a dömpingkülönbözet megállapítására a rendes érték és az exportár ügyletenkénti összehasonlítása alapján került sor.

               (31)

               Az összehasonlítás kimutatta a dömping meglétét, melynek szintje CIF európai uniós határparitásos ár százalékában kifejezve 49,9 %.

               (32)

               Ezenfelül a vizsgálat megerősítette, hogy a kérelmező által, jelentős mennyiségek értékesítésekor más harmadik országok esetében alkalmazott exportárak jóval alacsonyabbak, mint az Európai Unióra alkalmazott exportárak, ami harmadik országokbeli piacokon fennálló dömpingre utal.

         3.   A FELÜLVIZSGÁLAT ALATT ÁLLÓ INTÉZKEDÉSEK MÓDOSÍTÁSA

               (33)

               A vizsgálat eredményeinek ismeretében az a döntés született, hogy a megállapított dömpingkülönbözet szintjén végleges dömpingellenes vámot kell kivetni.

               (34)

               A felülvizsgálati időszakra megállapított 49,9 %-os dömpingkülönbözet alacsonyabb, mint a károkozás megszüntetésének az eredeti vizsgálatban Malajzia számára megállapított, országos, 75 %-os szintje. Ennélfogva a 49,9 %-os dömpingkülönbözeten alapuló vám kivetése és az 1001/2008/EK rendelet ennek megfelelő módosítása javasolt.

         4.   A DÖMPINGELLENES VÁM VISSZAMENŐLEGES HATÁLYÚ BESZEDÉSE

               (35)

               A fenti megállapítások fényében a kérelmező tekintetében alkalmazandó dömpingellenes vámot visszamenőlegesen be kell szedni az érintett termék behozatala után, amely a 692/2009/EK rendelet 3. cikke szerinti nyilvántartásba vétel tárgyát képezi.

         5.   NYOMON KÖVETÉSI ZÁRADÉK ÉS TOVÁBBI LEHETSÉGES FELÜLVIZSGÁLAT

               (36)

               Megjegyzendő, hogy az érintett vállalatoknak összetett forgalmazási rendszerük van, amely többek között kiterjed az érintett terméknek olyan, más országokból történő importjára, amelyek szintén intézkedések hatálya alá tartoznak. Továbbá a különböző malajziai exportáló vállalatok vámtarifái közötti nagy különbség miatt fennáll a vámelkerülés bizonyos kockázata. Ezért különleges intézkedésekre van szükség a dömpingellenes vámok helyes alkalmazásának biztosítása érdekében.

               (37)

               E különleges intézkedések egyike, hogy a tagállamok vámhatóságai számára érvényes, a rendelet mellékletében meghatározott követelményeknek megfelelő kereskedelmi számlát kell bemutatni. Az olyan behozatal után, amelyet nem kísér ilyen számla, az összes többi exportőrre alkalmazott dömpingellenes maradványvám fizetendő.

               (38)

               Ezenfelül a Tanács felhívja a figyelmet arra, hogy a Bizottság értesítette: az érintett vállalatot fel fogja kérni arra, hogy rendszeresen küldjön számára jelentést, ezzel biztosítva az érintett termék Unióba történő értékesítéseinek, valamint azok árainak és egyéb körülményeinek megfelelő nyomon követését, illetve a vállalat belföldi értékesítési árainak alakulására vonatkozó információkat. A Tanács különösen hangsúlyozza, hogy amennyiben a vállalat nem nyújt be ilyen jelentéseket, vagy ha a jelentésekből az derül ki, hogy az intézkedések nem megfelelőek a káros dömping hatásainak megszüntetésére, az alaprendelet 11. cikke (3) bekezdésének megfelelően időközi felülvizsgálat megindítására lehet szükség. A Tanács hangsúlyozza továbbá, hogy a Bizottságnak az alaprendelet 11. cikkének (3) bekezdése alapján hivatalból lehetősége van időközi felülvizsgálatot kezdeményezni, különösen, ha a rendelet hatályba lépése óta már eltelt egy év (bár előfordulhat, hogy azt megelőzően is indokolt felülvizsgálat indítása). A Tanács felhívja továbbá a figyelmet arra, hogy a Bizottság jelenleg úgy látja: az ügy körülményeire tekintettel egy év után valószínűleg sor kerül majd ilyen felülvizsgálatra. A fentiek ismeretében fontos megjegyezni, hogy az érintett vállalatra az e rendelet által kivetett vám csak alacsony számú megrendelés alapján történt.

         6.   AZ INTÉZKEDÉSEK KÖZZÉTÉTELE ÉS IDŐTARTAMA

               (39)

               Az érdekelt felek tájékoztatást kaptak azokról a lényeges tényekről és szempontokról, amelyeken a kérelmezőtől érkező csőillesztékek és csőszerelvények behozatalára vonatkozó, módosított végleges dömpingellenes vám kivetésének, és e vámnak a nyilvántartásba vett behozatal utáni, visszamenőleges hatállyal történő beszedésének szándéka alapult. Az érdekelt felek észrevételeit megvizsgálták és adott esetben figyelembe vették.

               (40)

               Ez a felülvizsgálat nem befolyásolja az 1001/2008/EK tanácsi rendeletben rögzített intézkedéseknek az alaprendelet 11. cikkének (2) bekezdésében meghatározott hatályvesztési időpontját,

         ELFOGADTA EZT A RENDELETET:
   1. cikk
   (1)   Az 1001/2008/EK tanácsi rendelet 1. cikkének (2) bekezdésében található táblázatnak a malajziai gyártókra vonatkozó része az alábbiakkal egészül ki:

                  „Ország

                  Vállalat

                  Vámtétel (%)

                  Kiegészítő TARIC-kód

                  Malajzia

                  Pantech Steel Industries Sdn Bhd

                  49,9

                  A961”

   (2)   A kivetett vámot visszamenőleges hatállyal is be kell szedni az érintett termék azon behozatala után, amelyet a 692/2009/EK bizottsági rendelet 3. cikke szerint nyilvántartásba vettek.
   A vámhatóságokat utasítják, hogy szüntessék meg a Malajziából származó, a Pantech Steel Industries Sdn Bhd által előállított érintett termék behozatalának nyilvántartásba vételét.
   (3)   Az 1001/2008/EK rendelet 1. cikke a következő bekezdéssel egészül ki:

      „(3)   A Pantech Steel Industries Sdn Bhd esetében meghatározott egyedi vámtétel azzal a feltétellel alkalmazható, ha a tagállamok vámhatóságai számára érvényes kereskedelmi számlát mutatnak be, amely megfelel a mellékletben meghatározott követelményeknek. Amennyiben ilyen számla bemutatására nem kerül sor, az összes többi vállalatra vonatkozó vámtételt kell alkalmazni.”

   (4)   Az, hogy az 1001/2008/EK rendelet kiegészül a fenti bekezdéssel, azt jelenti, hogy az említett rendeletben az 1. cikk jelenlegi (3) bekezdésének számozása (4)-re változik.
   (5)   Az 1001/2008/EK rendelet a következő melléklettel egészül ki:

         „MELLÉKLET
         Az 1. cikk (3) bekezdésében említett, érvényes kereskedelmi számlán kötelező feltüntetni a számlát kibocsátó vállalat tisztségviselője által aláírt, alábbi formátumú nyilatkozatot:

                     1.

                     A kereskedelmi számlát kiállító vállalat tisztségviselőjének neve és beosztása.

                     2.

                     A következő nyilatkozat: »Alulírott igazolom, hogy az e számla tárgyát képező, az Európai Unióba történő kivitelre értékesített [érintett termék] (volumenét) a(z) (vállalat neve és címe) (kiegészítő TARIC-kód) állította elő (érintett ország)-ban/ben. Alulírott kijelentem, hogy az e számlán található adatok hiánytalanok és megfelelnek a valóságnak, és a számlán szereplő ár a végleges ár, melynek semmilyen módon nem kerül sor – részben vagy egészben történő – visszatérítésére.

               Dátum és aláírás« ”

   (6)   Eltérő rendelkezés hiányában a vámokra vonatkozó hatályos rendelkezéseket kell alkalmazni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2010. április 26-án.

            a Tanács részéről

            az elnök

         C. ASHTON

      (1)  HL L 343., 2009.12.22., 51. o.

      (2)  HL L 275., 2008.10.16., 18. o.

      (3)  HL L 199., 2009.7.31., 9. o.


title: A Bizottság 921/2014/EU végrehajtási rendelete ( 2014. augusztus 25. ) az 540/2011/EU végrehajtási rendeletnek a tebukonazol hatóanyag jóváhagyási feltételei tekintetében történő módosításáról  EGT-vonatkozású szöveg

text:
               26.8.2014

               HU

               Az Európai Unió Hivatalos Lapja

               L 252/3

         A BIZOTTSÁG 921/2014/EU VÉGREHAJTÁSI RENDELETE
   (2014. augusztus 25.)
   az 540/2011/EU végrehajtási rendeletnek a tebukonazol hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésének c) pontjára,
   mivel:

               (1)

               A 2008/125/EK bizottsági irányelv (2) a tebukonazolt gombaölő szerként használható hatóanyagként felvette a 91/414/EGK tanácsi irányelv (3) I. mellékletébe azzal a feltétellel, hogy az érintett tagállamok biztosítják, hogy a bejelentők, akiknek a kérelmére a tebukonazolt az említett mellékletbe felvették, tanulmányok formájában további megerősítő információkat nyújtanak be a madarakra és az emlősökre jelentett kockázatról.

               (2)

               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

               (3)

               2010. április 8-án azon bejelentők egyike, akik kérésére a tebukonazolt felvették a 91/414/EGK irányelv I. mellékletébe, kérelmet nyújtott be a tebukonazol hatóanyag felhasználására vonatkozó feltételek módosítása iránt annak érdekében, hogy az anyag növényfejlődés-szabályozó szerként történő felhasználását korlátozás nélkül engedélyezzék. A kérelemhez csatolták az anyagnak az olajrepce esetében, növényfejlődés-szabályozó szerként történő további támogatott felhasználásához kapcsolódó információkat. A kérelmet benyújtották az 1490/2002/EK bizottsági rendelet (5) által kijelölt referens tagállamnak, Dániának.

               (4)

               Dánia megvizsgálta a bejelentő által benyújtott információt. 2012. július 23-án Dánia az értékelő jelentéstervezethez fűzött kiegészítés formájában benyújtotta értékelését a tagállamoknak, a Bizottságnak és az Európai Élelmiszerbiztonsági Hatóságnak (a továbbiakban: a Hatóság).

               (5)

               A Bizottság konzultált a Hatósággal, amely 2013. december 9-én benyújtotta a tebukonazolnál felmerülő kockázatok értékeléséről szóló véleményét (6). Az értékelő jelentés tervezetét, a kiegészítést és a Hatóság véleményét a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd ezeket a Növények, Állatok, Élelmiszerek és Takarmányok Állandó Bizottságában a tebukonazolról szóló bizottsági vizsgálati jelentés formájában 2014. július 11-én véglegesítették.

               (6)

               A Bizottság felkérte a bejelentőt, hogy nyújtsa be a tebukonazolra vonatkozó vizsgálati jelentéssel kapcsolatos észrevételeit.

               (7)

               A Bizottság következtetése szerint a növényfejlődés-szabályozó szerként történő felhasználás korlátozás nélküli engedélyezése nem jelent további kockázatokat azokon a kockázatokon túl, amelyeket a tebukonazol jóváhagyása során, valamint a hatóanyagra vonatkozó bizottsági felülvizsgálati jelentésben már figyelembe vettek.

               (8)

               Helyénvaló a tebukonazol engedélyét kiterjeszteni, hogy az a növényfejlődés-szabályozó szerként történő, korlátozás nélküli felhasználásra is vonatkozzon. Ugyanakkor – a gabonafélék, az árpavetőmag kezelése és a szőlő esetében, permetező szerként történő felhasználás kapcsán az 1,2,4-triazol metabolit által a felszín alatti vizek tekintetében okozott expozíció lehetőségével kapcsolatos fennmaradó bizonytalanságok figyelembe vétele érdekében a tagállamoknak fokozott figyelmet kell fordítaniuk a felszín alatti vizek szennyeződésének lehetőségére abban az esetben, ha a hatóanyagot érzékeny talaj- vagy éghajlati viszonyokkal jellemezhető régiókban alkalmazzák, különösen az 1,2,4-triazol metabolit felszín alatti vizekben való előfordulása tekintetében.

               (9)

               2014 januárjában Dánia véglegesítette a madarakat és az emlősöket érintő kockázatokra vonatkozó megerősítő információk értékelését. A Növények, Állatok, Élelmiszerek és Takarmányok Állandó Bizottsága egyetért abban, hogy a jelenlegi eredmények alapján a madarakat és az emlősöket érintő kockázat elfogadható. Ezért az eredeti kockázatértékelés következtetéseit nem érinti jelentősen a benyújtott megerősítő adatok értékelése. További, a Hatóság által végzendő felülvizsgálatot nem tartottak szükségesnek.

               (10)

               Az 540/2011/EU végrehajtási rendelet mellékletét ezért ennek megfelelően módosítani kell.

               (11)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az 540/2011/EU rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 25-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Bizottság 2008. december 19-i 2008/125/EK irányelve a 91/414/EGK tanácsi irányelvnek az alumínium-foszfid, a kalcium-foszfid, a magnézium-foszfid, a cimoxanil, a dodemorf, a 2,5-diklór-benzoesav-metilészter, a metamitron, a szulkotrion, a tebukonazol és a triadimenol hatóanyagként való felvétele céljából történő módosításáról (HL L 344., 2008.12.20., 78. o.).

      (3)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (5)  A Bizottság 2002. augusztus 14-i 1490/2002/EK rendelete a 91/414/EGK tanácsi irányelv 8. cikkének (2) bekezdésében említett munkaprogram harmadik szakaszának végrehajtásáról szóló további részletes szabályok megállapításáról és a 451/2000/EK rendelet módosításáról (HL L 224., 2002.8.21., 23. o.).

      (6)  EFSA (Európai Élelmiszerbiztonsági Hatóság), 2013. Conclusion on the peer review of the pesticide risk assessment of the active substance tebuconazole (A tebukonazol hatóanyagú növényvédő szereknél felmerülő kockázatok felméréséről készült szakértői értékelés megállapításai). EFSA Journal 2014;12(1):3485, 98 pp. doi:10.2903/j.efsa.2014.3485.

      MELLÉKLET
      Az 540/2011/EU végrehajtási rendelet melléklete A. részének 268. sorában (Tebukonazol) az „Egyedi rendelkezések” oszlopban szereplő szöveg helyébe a következő szöveg lép:

         „A. RÉSZ
         Kizárólag gombaölő és növényfejlődés-szabályozó szerként engedélyezhető.
         B. RÉSZ
         Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2008. október 28-án véglegesített, a tebukonazolról szóló vizsgálati jelentésben és különösen annak I. és II. függelékében található megállapításokat. Az átfogó értékelésben a tagállamoknak fokozott figyelmet kell fordítaniuk a következőkre:

                     —

                     a szert kezelők és más dolgozók biztonsága: a tagállamoknak gondoskodniuk kell arról, hogy a használati feltételek előírják megfelelő egyéni védőfelszerelés használatát;

                     —

                     a fogyasztóknak a tebukonazol (triazol) metabolitjaiból eredő étrendi expozíciója,

                     —

                     a felszín alatti vizek szennyeződésének lehetősége abban az esetben, ha a hatóanyagot érzékeny talaj- vagy éghajlati viszonyokkal jellemezhető régiókban alkalmazzák, különösen az 1,2,4-triazol metabolit felszín alatti vizekben való előfordulása tekintetében;

                     —

                     a magevő madarak és emlősök, valamint a növényevő emlősök védelme: a tagállamoknak gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések;

                     —

                     a vízi élőlények védelme: a tagállamoknak gondoskodniuk kell arról, hogy az engedély feltételei között adott esetben szerepeljenek kockázatcsökkentő intézkedések (például védősávok kialakítása).

               Az érintett tagállamok előírják, hogy a bejelentő a hormonháztartást zavaró tulajdonságok vizsgálatáról szóló OECD-útmutató vagy közösségi egyezményes vizsgálati iránymutatások kiadásától számított két éven belül további információkat szolgáltasson a Bizottságnak a tebukonazol hormonháztartást zavaró lehetséges tulajdonságairól.”


title: A Bizottság 359/2012/EU végrehajtási rendelete ( 2012. április 25. ) a növényvédő szerek forgalomba hozataláról szóló 1107/2009/EK európai parlamenti és tanácsi rendeletnek megfelelően a metám hatóanyag jóváhagyásáról és az 540/2011/EU végrehajtási rendelet mellékletének módosításáról  EGT-vonatkozású szöveg

text:
               26.4.2012

               HU

               Az Európai Unió Hivatalos Lapja

               L 114/1

         A BIZOTTSÁG 359/2012/EU VÉGREHAJTÁSI RENDELETE
   (2012. április 25.)
   a növényvédő szerek forgalomba hozataláról szóló 1107/2009/EK európai parlamenti és tanácsi rendeletnek megfelelően a metám hatóanyag jóváhagyásáról és az 540/2011/EU végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére és 78. cikke (2) bekezdésére,
   mivel:

               (1)

               Az 1107/2009/EK rendelet 80. cikke (1) bekezdésének c) pontja szerint a 91/414/EGK tanácsi irányelv (2) alkalmazandó a jóváhagyási eljárás és feltételek tekintetében azon hatóanyagokra, amelyek esetében – a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (3) 16. cikkének megfelelően – megállapították a kérelem teljességét. A metám hatóanyag esetében a kérelem teljességét az említett rendeletnek megfelelően megállapították.

               (2)

               A 451/2000/EK (4) és az 1490/2002/EK bizottsági rendelet (5) megállapítja a 91/414/EGK irányelv 8. cikkének (2) bekezdésében említett munkaprogram második és harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzékek tartalmazzák a metámot is. A metámnak a 91/414/EGK irányelv I. mellékletébe történő felvétele megtagadásáról és az e hatóanyagot tartalmazó növényvédő szerek engedélyének visszavonásáról szóló, 2009. július 13-i 2009/562/EK bizottsági határozat (6) értelmében a metámot nem vették fel a 91/414/EGK irányelv I. mellékletébe.

               (3)

               A 91/414/EGK irányelv 6. cikkének (2) bekezdése alapján az eredeti bejelentő (a továbbiakban: kérelmező) gyorsított eljárás alkalmazása iránti új kérelmet nyújtott be a 33/2008/EK rendelet 14–19. cikkében előírtak szerint.

               (4)

               A kérelmet az 1490/2002/EK rendelettel kijelölt referens tagállamhoz, Belgiumhoz nyújtották be. A gyorsított eljárásra vonatkozó határidőt betartották. A hatóanyag specifikációja és a támogatott felhasználási célok azonosak a 2009/562/EK határozatban említettekkel. Az említett kérelem megfelel továbbá a 33/2008/EK rendelet 15. cikkében foglalt többi lényegi és eljárási követelménynek is.

               (5)

               Belgium elvégezte a kérelmező által benyújtott kiegészítő adatok értékelését, és kiegészítő jelentést készített. Az említett jelentést 2010. augusztus 31-én megküldte az Európai Élelmiszerbiztonsági Hatóságnak (a továbbiakban: Hatóság) és a Bizottságnak.

               (6)

               A Hatóság a kiegészítő jelentést megküldte a többi tagállamnak és a kérelmezőnek, felkérte őket észrevételeik megtételére, a beérkezett észrevételeket pedig továbbította a Bizottságnak. A 33/2008/EK rendelet 20. cikke (1) bekezdésének megfelelően és a Bizottság kérésére a Hatóság 2011. augusztus 8-án ismertette a Bizottsággal a metámra vonatkozó megállapításait. (7) Az értékelő jelentés tervezetét, a kiegészítő jelentést, valamint a Hatóság következtetését a Bizottság az Élelmiszerlánc- és Állategészségügyi Állandó Bizottságban a tagállamokkal együtt megvizsgálta, majd 2012. március 9-én a metámról szóló bizottsági felülvizsgálati jelentés formájában véglegesítette.

               (7)

               A referens tagállam által készített kiegészítő jelentés és a Hatóság új következtetése különös figyelmet fordít azokra az aggályokra, amelyek korábban a felvétel megtagadásához vezettek. Ezek közé tartozott főként, hogy nem lehetett kimutatni a fogyasztók expozíciójának elfogadhatóságát, valamint hogy az N,N’-dimetil-tiokarbamid (DMTK) szennyeződés környezetben való viselkedésére vonatkozó adatok is hiányoztak.

               (8)

               A kérelmező által benyújtott új információkból kiderül, hogy a fogyasztók expozíciója elfogadhatónak tekinthető, és hogy a DMTK környezetben való viselkedése nem idéz elő elfogadhatatlan hatást.

               (9)

               A kérelmező által szolgáltatott kiegészítő információk így lehetővé tették a felvétel megtagadásához vezető konkrét aggályok kiküszöbölését.

               (10)

               A különböző vizsgálatokból kiderült, hogy a metámot tartalmazó növényvédő szerek várhatóan általában – és különösen a vizsgált és a Bizottság vizsgálati jelentésében részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek. Az előbbiekre tekintettel ezért helyénvaló a metám 1107/2009/EK rendelet szerinti jóváhagyása.

               (11)

               Az 1107/2009/EK rendelet 6. cikkével összefüggésben értelmezett 13. cikkének (2) bekezdése alapján, valamint a jelenlegi tudományos és műszaki ismeretek fényében azonban szükség van bizonyos feltételek és korlátozások előírására.

               (12)

               A metám jóváhagyásának támogatására vonatkozó következtetésben foglaltaktól függetlenül indokolt további megerősítő információkat kérni.

               (13)

               A jóváhagyás előtt megfelelő időt kell biztosítani arra, hogy a tagállamok és az érdekelt felek felkészülhessenek a hatóanyag jóváhagyásából fakadó új követelmények teljesítésére.

               (14)

               Az 1107/2009/EK rendeletben a jóváhagyás következményeként meghatározott kötelezettségek sérelme nélkül, figyelemmel a 91/414/EGK irányelv hatályon kívül helyezése és az 1107/2009/EK rendelet hatálybalépése következtében előállott egyedi helyzetre azonban a következőket kell alkalmazni. A jóváhagyást követően a tagállamok számára hat hónapot kell biztosítani a metámot tartalmazó növényvédő szerekre vonatkozó engedélyek felülvizsgálatára, melyeket bizonyos felhasználási célokból a 2009/562/EK határozat 3. cikkének értelmében tartottak fenn. E határidő alkalmazásához a fenti rendelkezést figyelembe kell venni. A tagállamoknak szükség szerint módosítaniuk kell, újakkal kell helyettesíteniük vagy vissza kell vonniuk a már kiadott engedélyeket.

               (15)

               Az olyan, metámot tartalmazó növényvédő szerek esetében, amelyek tekintetében a tagállamok az 1107/2009/EK rendelet 46. cikke értelmében türelmi időt biztosítanak, a 2009/562/EK határozat 4. cikkét kell figyelembe venni ennek az időszaknak a kiszámításakor. Ennélfogva az ilyen türelmi időnek legkésőbb 2014. december 31-én véget kell érnie.

               (16)

               A növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendelet (8) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességeik vannak az adatokhoz való hozzáférést illetően. A további nehézségek elkerülése végett ezért szükségesnek tűnik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér-e az említett irányelv II. mellékletében leírt követelményeknek megfelelő dossziéhoz. E pontosítás azonban az említett irányelv I. mellékletét azóta módosító irányelvekhez, illetve rendeletekhez képest nem ró új kötelezettségeket a tagállamokra vagy az engedélyek jogosultjaira.

               (17)

               Az 1107/2009/EK rendelet 13. cikkének (4) bekezdése szerint az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról szóló, 2011. május 25-i 540/2011/EU bizottsági végrehajtási rendelet (9) mellékletét ennek megfelelően módosítani kell.

               (18)

               Az egyértelműség érdekében a 2009/562/EK határozatot hatályon kívül kell helyezni.

               (19)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Hatóanyag jóváhagyása
   Az I. mellékletben körülírt metám hatóanyagot az I. mellékletben foglalt feltételekkel jóváhagyták.
   2. cikk
   Növényvédő szerek újraértékelése
   (1)   A tagállamok az 1107/2009/EK rendeletnek megfelelően – amennyiben szükséges – a hatóanyagként metámot tartalmazó növényvédő szerekre kiadott érvényes engedélyeket 2014. december 31-ig módosítják vagy visszavonják.
   A fenti időpontig főként arról kell meggyőződniük, hogy az e rendelet I. mellékletében előírt feltételek, az egyedi rendelkezéseket tartalmazó oszlop B. részében foglaltak kivételével teljesülnek-e, és hogy az engedély jogosultja rendelkezik-e a 91/414/EGK irányelv II. mellékletében előírt követelményeknek megfelelő dossziéval, illetve ilyen dossziéhoz való hozzáféréssel, a 91/414/EGK irányelv 13. cikke (1)–(4) bekezdésében, valamint az 1107/2009/EK rendelet 62. cikkében megállapított feltételeknek megfelelően.
   (2)   Az (1) bekezdéstől eltérően az olyan engedélyezett növényvédő szerek esetében, amelyek metámot tartalmaznak egyedüli hatóanyagként vagy több olyan hatóanyag egyikeként, amelyek mindegyike 2012. június 30-ig felkerült az 540/2011/EU végrehajtási rendelet mellékletében lévő jegyzékre, a tagállamok az 1107/2009/EK rendelet 29. cikkének (6) bekezdésében hivatkozott egységes elvek szerint, a 91/414/EGK irányelv III. mellékletében foglalt követelményeknek megfelelő dokumentáció alapján és az egyedi rendelkezéseket tartalmazó oszlop B. részének figyelembevételével újból elvégzik a növényvédő szer értékelését. Az említett értékelés alapján a tagállamok meghatározzák, hogy a szer megfelel-e az 1107/2009/EK rendelet 29. cikke (1) bekezdésében meghatározott feltételeknek.
   E megállapítást követően a tagállamok:

               a)

               metámot egyedüli hatóanyagként tartalmazó termék esetében az engedélyt szükség esetén legkésőbb 2016. június 30-ig módosítják vagy visszavonják;

               b)

               metámot több hatóanyag egyikeként tartalmazó szer esetében 2016. június 30-ig, vagy ha a többi hatóanyagnak a 91/414/EGK irányelv I. mellékletébe történő felvételéről rendelkező adott jogszabályban az ilyen módosításra vagy visszavonásra későbbi időpont van megszabva, akkor az ott megjelölt határidőig szükség szerint módosítják vagy visszavonják az engedélyt.

         3. cikk
   Türelmi idő
   Amennyiben a tagállamok egy érvényes engedélyt a 2. cikk (1) bekezdésének megfelelően módosítanak vagy visszavonnak, az 1107/2009/EK rendelet 46. cikkének értelmében a tagállamok által biztosított türelmi időnek a lehető legrövidebbnek kell lennie, és legkésőbb 2014. december 31-én véget kell érnie.
   4. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet II. mellékletének megfelelően módosul.
   5. cikk
   Hatályon kívül helyezés
   A 2009/562/EK határozat hatályát veszti.
   6. cikk
   Hatálybalépés és az alkalmazás kezdő időpontja
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. július 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. április 25-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 230., 1991.8.19., 1. o.

      (3)  HL L 15., 2008.1.18., 5. o.

      (4)  HL L 55., 2000.2.29., 25. o.

      (5)  HL L 224., 2002.8.21., 23. o.

      (6)  HL L 196., 2009.7.28., 22. o.

      (7)  Európai Élelmiszerbiztonsági Hatóság; A metám hatóanyag esetében felmerülő kockázatok felméréséről készült, peszticideket vizsgáló szakértői értékelésből levont következtetés (Conclusion on the peer review of the pesticide risk assessment of the active substance metam). EFSA Journal 2011; 9(9):2334. [97 o.] doi:10.2903/j.efsa.2011.2334. Elérhető a következő weboldalon: www.efsa.europa.eu/efsajournal.htm.

      (8)  HL L 366., 1992.12.15., 10. o.

      (9)  HL L 153., 2011.6.11., 1. o.

      I. MELLÉKLET

                  Közhasználatú név, Azonosító számok

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Különös rendelkezések

                  Metám
                  CAS-szám: 144-54-7
                  CIPAC-szám: 20

                  Metil-ditiokarbaminsav

                  ≥ 965 g/kg
                  Metám-nátriumban kifejezve, szárazanyagra vonatkoztatva
                  ≥ 990 g/kg
                  Metám-káliumban kifejezve, szárazanyagra vonatkoztatva
                  Lényeges szennyeződések:

                              Metil-izotiocianát (MITC)

                                          —

                                          max. 12 g/kg szárazanyagra vonatkoztatva (metám-nátrium)

                                          —

                                          max. 0,42 g/kg szárazanyagra vonatkoztatva (metám-kálium)

                              N,N’-dimetil-tiokarbamid (DMTK)

                                          —

                                          max. 23 g/kg szárazanyagra vonatkoztatva (metám-nátrium)

                                          —

                                          max. 6 g/kg, szárazanyagra vonatkoztatva (metám-kálium)

                  2012. július 1.

                  2022. június 30.

                  A.   RÉSZ
                  Ültetés előtti talajfertőtlenítés céljából kizárólag fonálféregölő, gombaölő, gyomirtó és rovarirtó szerként engedélyezhető, ugyanazon a területen háromévente egyszer alkalmazható.
                  Használatát engedélyezhetik szabadföldön talajba injektálással vagy csepegtető öntözéssel, illetve üvegházakban kizárólag csepegtető öntözéssel. A csepegtető öntözéshez gázzáró műanyag fólia használatát kell előírni.
                  Szabadföldön történő használatakor a maximális alkalmazási aránynak hektáronként 153 kg-nak (MITC esetén 86,3 kg-nak) kell lennie.
                  Csak szakképzett személyek használhatják.
                  B.   RÉSZ
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. március 9-én véglegesített, a metámról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak:

                              a)

                              különös figyelmet kell fordítaniuk a szerrel foglalkozók védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például megfelelő egyéni védőfelszerelés használata vagy a napi munkaidő korlátozása;

                              b)

                              különös figyelmet kell fordítaniuk a dolgozók védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például megfelelő egyéni védőfelszerelés használata, a kezelt területre való újbóli belépésre vonatkozó várakozási idő meghatározása, vagy a napi munkaidő korlátozása;

                              c)

                              különös figyelmet kell fordítaniuk a közelben tartózkodók és a lakosok védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például a használat ideje alatt és az azt követő 24 órában az alkalmazási terület szélétől bármilyen lakott épületig és a lakosság által használt területekig pufferzóna kijelölése, figyelmeztető jelzések és területjelzők kötelező használatával;

                              d)

                              különös figyelmet kell fordítaniuk a talajvíz védelmére, amennyiben a hatóanyagot érzékeny talaj- és/vagy éghajlati adottságú területeken alkalmazzák, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például megfelelő pufferzóna kijelölése;

                              e)

                              különös figyelmet kell fordítaniuk a nem célzott szervezetekre, és gondoskodniuk kell arról, hogy a használati feltételek között adott esetben szerepeljenek kockázatcsökkentő intézkedések.

                        A kérelmező megerősítő információt nyújt be a metil-izotiocianátról a következőkkel kapcsolatosan:

                              1.

                              a metil-izotiocianát levegő útján nagy távolságra történő eljutása lehetőségének és az ezzel összefüggő környezeti kockázatoknak az értékelése;

                              2.

                              a talajvíz lehetséges szennyeződése.

                        Ezen információkat a kérelmező 2014. május 31-ig benyújtja a Bizottságnak, a tagállamoknak és a Hatóságnak.

         (1)  A hatóanyag azonosítására és meghatározására vonatkozó további információk a vizsgálati jelentésben találhatók.

      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:

                     Szám

                     Közhasználatú név, Azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Különös rendelkezések

                     „22

                     Metám
                     CAS-szám: 144-54-7
                     CIPAC-szám: 20

                     Metil-ditiokarbaminsav

                     ≥ 965 g/kg
                     Metám-nátriumban kifejezve, szárazanyagra vonatkoztatva
                     ≥ 990 g/kg
                     Metám-káliumban kifejezve, szárazanyagra vonatkoztatva
                     Lényeges szennyeződések:

                                 Metil-izotiocianát (MITC)

                                             —

                                             max. 12 g/kg szárazanyagra vonatkoztatva (metám-nátrium)

                                             —

                                             max. 0,42 g/kg szárazanyagra vonatkoztatva (metám-kálium)

                                 N,N’-dimetil-tiokarbamid (DMTK)

                                             —

                                             Max. 23 g/kg szárazanyagra vonatkoztatva (metám-nátrium)

                                             —

                                             max. 6 g/kg, szárazanyagra vonatkoztatva (metám-kálium)

                     2012. július 1.

                     2022. június 30.

                     A.   RÉSZ
                     Ültetés előtti talajfertőtlenítés céljából kizárólag fonálféregölő, gombaölő, gyomirtó és rovarirtó szerként engedélyezhető, ugyanazon a területen háromévente egyszer alkalmazható.
                     Használatát engedélyezhetik szabadföldön talajba injektálással vagy csepegtető öntözéssel, illetve üvegházakban kizárólag csepegtető öntözéssel. A csepegtető öntözéshez gázzáró műanyag fólia használatát kell előírni.
                     Szabadföldön történő használatakor a maximális alkalmazási aránynak hektáronként 153 kg-nak (MITC esetén 86,3 kg-nak) kell lennie.
                     Csak szakképzett személyek használhatják.
                     B.   RÉSZ
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottságban 2012. március 9-én véglegesített, a metámról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak:

                                 a)

                                 különös figyelmet kell fordítaniuk a szerrel foglalkozók védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például megfelelő egyéni védőfelszerelés használata vagy a napi munkaidő korlátozása;

                                 b)

                                 különös figyelmet kell fordítaniuk a dolgozók védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például megfelelő egyéni védőfelszerelés használata, a kezelt területre való újbóli belépésre vonatkozó várakozási idő kijelölése, vagy a napi munkaidő korlátozása;

                                 c)

                                 különös figyelmet kell fordítaniuk a közelben tartózkodók és a lakosok védelmére, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például a használat ideje alatt és az azt követő 24 órában az alkalmazási terület szélétől bármilyen lakott épületig és a lakosság által használt területekig pufferzóna kijelölése, figyelmeztető jelzések és területjelzők kötelező használatával;

                                 d)

                                 különös figyelmet kell fordítaniuk a talajvíz védelmére, amennyiben a hatóanyagot érzékeny talaj- és/vagy éghajlati adottságú területeken alkalmazzák, és gondoskodniuk kell arról, hogy a használati feltételek között szerepeljenek kockázatcsökkentő intézkedések, mint például megfelelő pufferzóna kijelölése;

                                 e)

                                 különös figyelmet kell fordítaniuk a nem célzott szervezetekre, és gondoskodniuk kell arról, hogy a használati feltételek között adott esetben szerepeljenek kockázatcsökkentő intézkedések.

                           A kérelmező megerősítő információt nyújt be a metil-izotiocianátról az alábbiakkal kapcsolatosan:

                                 1.

                                 a metil-izotiocianát levegő útján nagy távolságra történő eljutása lehetőségének és az ezzel összefüggő környezeti kockázatoknak az értékelése;

                                 2.

                                 a talajvíz lehetséges szennyeződése.

                           Ezen információkat a kérelmező 2014. május 31-ig benyújtja a Bizottságnak, a tagállamoknak és a Hatóságnak.”

         (1)  A hatóanyag azonosítására és meghatározására vonatkozó további információk a vizsgálati jelentésben találhatók.


title: A Bizottság 504/2014/EU végrehajtási rendelete ( 2014. május 15. ) az 540/2011/EU végrehajtási rendeletnek a növényi olajok/citronellaolaj hatóanyag jóváhagyási feltételei tekintetében történő módosításáról  EGT-vonatkozású szöveg

text:
               16.5.2014

               HU

               Az Európai Unió Hivatalos Lapja

               L 145/28

         A BIZOTTSÁG 504/2014/EU VÉGREHAJTÁSI RENDELETE
   (2014. május 15.)
   az 540/2011/EU végrehajtási rendeletnek a növényi olajok/citronellaolaj hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdése c) pontjára és 78. cikke (2) bekezdésére,
   mivel:

               (1)

               A növényi olajok/citronellaolaj hatóanyagot a 2229/2004/EK bizottsági rendelet (2) 24b. cikkében előírt eljárás szerint a 2008/127/EK bizottsági irányelvvel (3) felvették a 91/414/EGK tanácsi irányelv (4) I. mellékletébe. Mióta a 91/414/EGK irányelvet felváltotta az 1107/2009/EK rendelet, ez az anyag az említett rendelet értelmében jóváhagyott hatóanyagnak tekintendő, és az 540/2011/EU bizottsági végrehajtási rendelet (5) mellékletének A. részében szerepel.

               (2)

               A 2229/2004/EK rendelet 25a. cikkének megfelelően az Európai Élelmiszerbiztonsági Hatóság (a továbbiakban: Hatóság) 2011. december 16-án benyújtotta a Bizottságnak a növényi olajokra/citronellaolajra vonatkozó vizsgálati jelentéstervezetről kialakított véleményét (6). A Hatóság a növényi olajokra/citronellaolajra vonatkozó véleményét a bejelentőhöz is eljuttatta. A Bizottság felkérte a bejelentőt, hogy nyújtsa be a növényi olajokra/citronellaolajra vonatkozó vizsgálati jelentéstervezettel kapcsolatos észrevételeit. A vizsgálati jelentés tervezetét és a Hatóság véleményét a Bizottság az Élelmiszerlánc- és Állategészségügyi Állandó Bizottság keretében a tagállamokkal együtt megvizsgálta, majd a vizsgálati jelentés tervezetét 2013. október 3-án a növényi olajokról/citronellaolajról szóló bizottsági vizsgálati jelentés formájában véglegesítette.

               (3)

               Megerősítést nyert, hogy a növényi olajok/citronellaolaj hatóanyag az 1107/2009/EK rendelet értelmében jóváhagyott hatóanyagnak tekintendő.

               (4)

               Az 1107/2009/EK rendelet 13. cikkének (2) bekezdése alapján, összefüggésben 6. cikkével, valamint a jelenlegi tudományos és műszaki ismeretek fényében a jóváhagyás feltételeit módosítani kell. Különösen további megerősítő információkat indokolt kérni.

               (5)

               Az 540/2011/EU végrehajtási rendelet mellékletét ezért ennek megfelelően módosítani kell.

               (6)

               A tagállamok számára időt kell biztosítani a növényi olajokat/citronellaolajat tartalmazó növényvédő szerekre vonatkozó engedélyek módosítására vagy visszavonására.

               (7)

               Azon, növényi olajokat/citronellaolajat tartalmazó növényvédő szerek esetében, amelyeknél a tagállamok az 1107/2009/EK rendelet 46. cikkének megfelelően türelmi időt adnak, ez az időszak nem haladhatja meg a rendelet hatálybalépésétől számított tizennyolc hónapot.

               (8)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet mellékletének A. része az e rendelet mellékletében foglaltak szerint módosul.
   2. cikk
   Átmeneti intézkedések
   A tagállamok a növényi olajok/citronellaolaj hatóanyagú növényvédő szerekre kiadott engedélyeket az 1107/2009/EK rendeletnek megfelelően 2014. december 5-ig szükség szerint módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2015. december 5-én le kell járnia.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 15-én.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  A Bizottság 2004. december 3-i 2229/2004/EK rendelete a 91/414/EGK tanácsi irányelv 8. cikke (2) bekezdésében említett munkaprogram negyedik szakasza végrehajtásának további részletes szabályairól (HL L 379., 2004.12.24., 13. o.).

      (3)  A Bizottság 2008. december 18-i 2008/127/EK irányelve a 91/414/EGK tanácsi irányelv egyes hatóanyagok felvétele céljából történő módosításáról (HL L 344., 2008.12.20., 89. o.).

      (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).

      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (6)  Conclusion on the peer review of the pesticide risk assessment of the active substance plant oils/citronella oil (A növényi olajok/citronellaolaj hatóanyagú növényvédő szereknél felmerülő kockázatok felméréséről szóló szakértői értékelésből levont következtetések). EFSA Journal 10.évf. (2012), 2. szám, 2518 [42. o.]. doi:10.2903/j.efsa.2012.2518. Online hozzáférhető a következő címen: www.efsa.europa.eu/efsajournal

      MELLÉKLET
      Az 540/2011/EU végrehajtási rendelet mellékletének A. részében a növényi olajok/citronellaolaj hatóanyagra vonatkozó 240. sor helyébe a következő szöveg lép:

                     Szám

                     Közhasználatú név,
                     Azonosító szám

                     IUPAC-név

                     Tisztaság

                     Jóváhagyás dátuma

                     Jóváhagyás lejárta

                     Egyedi rendelkezések

                     „240

                     Növényi olajok/citronellaolaj
                     CAS-szám 8000-29-1
                     CIPAC-szám: 905

                     A citronellaolaj kémiai anyagok bonyolult elegye.
                     Fő összetevői:

                                 citronellal-(3,7-dimetil-6-oktenal),

                                 geraniol-((E)-3,7-dimetil-2,6-oktadién-1-ol),

                                 citronellol-(3,7-dimetil-6-oktán-2-ol).

                                 geranil-acetát-(3,7-dimetil-6-oktén-1-il-acetát).

                     A következő szennyeződések összesen nem haladhatják meg a technikai anyag 0,1 %-át: metil-eugenol és metil-izoeugenol.

                     2009. szeptember 1.

                     2019. augusztus 31.

                     A. RÉSZ
                     Kizárólag gyomirtó szerként engedélyezhető.
                     B. RÉSZ
                     Az 1107/2009/EK rendelet 29. cikke (6) bekezdésében említett egységes alapelvek érvényesítése érdekében figyelembe kell venni az Élelmiszerlánc- és Állategészségügyi Állandó Bizottság által véglegesített, a citronellaolajról (SANCO/2621/2008) szóló vizsgálati jelentésben és különösen annak I. és II. függelékében található megállapításokat.
                     A használati feltételek között adott esetben szerepelniük kell kockázatcsökkentő intézkedéseknek.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 —

                                 a szerrel foglalkozók, a dolgozók, az alkalmazási környezetben tartózkodók és a helyi lakosok védelme; gondoskodni kell arról, amennyiben szükséges, hogy a felhasználás feltételei között szerepeljen a megfelelő egyéni védőfelszerelés használata,

                                 —

                                 a felszín alatti vizek védelme, amennyiben az anyagot érzékeny talajadottságú régiókban alkalmazzák,

                                 —

                                 a nem célzott élőlények védelme.

                           A bejelentőnek megerősítő információkat kell benyújtania az alábbiakról:

                                 a)

                                 műszaki specifikáció;

                                 b)

                                 összehasonlító adatok a növényi olajokkal/citronellaolajjal, eugenollal és metil-eugenollal szembeni természetes expozícióra, illetve a növényi olajok/citronellaolaj növényvédő szerként történő felhasználásából adódó expozícióra vonatkozóan. Ezeknek az adatoknak tájékoztatniuk kell mind az emberekre, mind pedig a nem célzott élőlényekre gyakorolt hatásról;

                                 c)

                                 valamint a felszín alatti vizeknek a növényi olajok/citronellaolaj potenciális metabolitjaival, különösen a metil-eugenollal és metil-izoeugenollal szembeni expozícióra vonatkozó értékelésről.

                           Ezen információkat a kérelmezőnek 2016. április 30-ig kell benyújtania a Bizottságnak, a tagállamoknak és a Hatóságnak.”